Noi trageri Loto 6/49, Noroc, Joker, Noroc Plus, Loto 5/40 şi Super Noroc vor avea loc duminică, după ce la tragerile loto din 21 martie au fost acordate 15.954 de câştiguri în valoare totală de peste un milion de lei, informează Loteria Română.
Potrivit unui comunicat al companiei, la Loto 6/49 se înregistrează la categoria I un report în valoare de peste 5,45 milioane de lei (peste 1,09 milioane de euro), iar la Noroc este în joc un report cumulat în valoare de peste 8,89 milioane de lei (peste 1,78 milioane de euro).
La Joker, la categoria I, se înregistrează un report în valoare de peste 632.200 de lei (peste 127.000 de euro), la categoria a II-a reportul este de peste 82.600 de lei (peste 16.600 de euro), iar la categoria a III-a, peste 33.400 de lei. La Noroc Plus este în joc la categoria I un report în valoare de peste 70.500 de lei (peste 14.000 de euro).
La Loto 5/40 este în joc la categoria I un report în valoare de peste 913.900 de lei (peste 183.700 de euro).
La Super Noroc se înregistrează la categoria I un report în valoare de peste 3.000 de lei.
Potrivit Loteriei Române, la tragerea Loto 5/40 de joi, 21 martie, la categoria a II-a s-a înregistrat un câştig în valoare de 92.558,80 lei. Biletul norocos a fost jucat la o agenţie loto din Ploieşti.